Yaw Baah

**Yaw Baah** (wɔwoo no 17 Ɔberɛfɛw 1959) ɔyɛ mbranyimfo na Ghana amanyɛnyi. Na ɔyɛ Mbrahyɛbaguanyi a ogyinaa Kumawu Bagua anan mu wɔ Esuantse Mantɔw mu wɔ Ghana Mbrahyɛbagua a ɔtɔ do anan na enum mu. Ɔyɛ Ɔman Ho Dɔ Kuw Foforo (NPP) no mu nyi.

## Ɔbra ahyɛse na nwomasua.
Wɔwoo Baah wɔ 17 Ɔberɛfɛw 1959. Ofri Kumawu, kurow bi a ɔwɔ Ashanti Mantɔw mu wɔ Ghana. Ɔkɔɔ skuul wɔ Ghana Esũapɔn a ɔwɔ Legon (University of Ghana, Legon) mu. Ɔwɔ Bachelor of Arts abɔdzin krataa wɔ Sikasɛm na Amanyɛsɛm mu wɔ skuulpɔn no mu. Onyaa abodzin krataa no wɔ afe 1986 mu. Ɔsanso kɔ skuul wɔ Lincoln's Inn a ɔwɔ London. Ofri hɔ no, onyaa Bachelor of Law wɔ afe 1997 mu.

## Edwuma
Baah yɛ mbranyimfo wɔ n’edwuma mu. Na ɔyɛ Denwest Mbra ho Afotu Dwumadzibea a ɔwɔ London no kwankyerɛfo (Denwest Legal Consultancy Services in London).

## Amanyɛsɛm
Baah yɛ New Patriotic Party(NPP) no mu nyi. Ɔbɛyɛɛ mbrahyɛbaguanyi fitsi Sanda 2005 ber a ɔdaa no ho edzi dɛ odzii nkonyim wɔ Amansan Abatow mu wɔ Mumu 2004 mu. Osii akan kodzi tum afe a ɔtɔ do ebien. Na ɔyɛ MP a ɔhwɛ Kumawu Bagua do wɔ Esuantse Mantɔw mu wɔ Ghana. Wɔ yii no dɛ Mbrahyɛbaguanyi maa dɛm mantɔw yi wɔ Ghana Republic a ɔtɔ do anan no Mbrahyɛbagua a ɔtɔ do anan na enum mu.

## Abatow
Wɔ yii Baah dɛ Mbrahyɛbaguanyi dzi ma Kumawu bagua a ɔwɔ Esuantse Mantɔw mu wɔ Ghana da a odzi kan wɔ afe 2004 Ghana amansan abatow no mu. Odzii nkonyim wɔ New Patriotic Party no tekiti do. Na ne mansin no yɛ Mbrahyɛbagua nguar eduasa esia (36) no fa wɔ nguar eduasa akron (39) a Ɔman Ho Dɔ Kuw Fofor(NPP) no dze dzii nkonyim wɔ dɛm abatow no mu maa Esuantse Mantɔw no mu. New Patriotic Party nyaa Mbrahyɛbagua nguar ɔha na eduonu awɔtwe (128) wɔ nkongua ɔhanu eduasa (230) mu. Wɔdze abatow 19,223 na wɔ yii no wɔ abatow a ɔfata a wɔtow nyinara mu 27,477 mu. Iyi nye abatow a ɔfata a wɔtow nyinara mu 70% yɛ pɛ. Baah nyaa amba kyɛn George Amankwaa a ofi National Democratic Congress, Kofi Adu Poku a ofi Convention People’s Party, Yaw Opoku Mensah a ofi Great Consolidated Popular Party na Patrick Osei Aboagye a ɔyɛ ɔkannyifo a ɔdze nye ho. Iyinom nyaa abatow 5,680, 1,831, 187 na 556 wɔ abatow a ɔfata a wɔtow no nyinara mu. Iyinom nye abatow a ɔfata a wɔtow nyinara mu 20.7%, 6.7%, 0.7% ne 2% yɛ pɛ.

Wɔ afe 2008 mu no, odzii nkonyim wɔ amansan abatow no mu wɔ New Patriotic Party tekiti do maa ɔmansin kor no ara. Na ne mansin no ka Mbrahyɛbagua nguar eduasa anan (34) a ɔwɔ nguar eduasa akron (39) a Ɔman Ho Dɔ Kuw Fofor (NPP) no dzii wɔ dɛm abatow no mu maa Ashanti Mantɔw no mu no ho. New Patriotic Party no nyaa Mbrahyɛbagua nguar ɔha na eduonu akron (109) wɔ nguar ɔhanu eduasa (230) mu. Wɔdze abatow 15,217 na wɔ yii no wɔ abatow a ɔfata a wɔtow nyinara mu 26;980 mu. Iyi nye abatow a ɔfata a wɔtow nyinara mu 56.4% yɛ pɛ. Baah nyaa amba kyɛn Ohene Kwasi Agyemang a ofi National Democratic Congress, Yaw Opoku Mensah a ofi Democratic Freedom Party, Kofi Adu Poku a ofi Convention People’s Party na Dominic Oteng a ɔyɛ obi a ɔdze ne ho. Iyinom nyaa abatow a ɔfata a wɔtow no nyinara mu 4,278, 174, 191 ne 7,120. Iyinom nye 15.86%, 0.64%, 0.71 na 26.39% yɛ pɛ wɔ abatow a wɔtow nyinara mu.

## Nhwɛdo

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005